

🕿 37/311-731 🖹 37/311-732 🖅 [vgrt@vgrt.hu](mailto:vgrt@vgrt.hu); **Ügyfélszolgálati iroda: Madách u. 16.🕿37/311-952** **🖹 37/505-379**

Számlaszám: 11994600-06146818-10000001 Adószám: 10571763-2-10 Cégjegyzék szám: Cg. 10-10-020013

Belső visszaélés-bejelentési rendszer eljárásrendje

Hatályos: 2023. december 17.

**TARTALOM**

[**1.** **Társaság adatai** 3](#_Toc141435801)

[**2.** **Jelen Szabályzat célja** 3](#_Toc141435802)

[**3.** **A Szabályzat személyi hatálya, a bejelentés megtételére jogosultak** 3](#_Toc141435803)

[**4.** **Fogalmak** 4](#_Toc141435804)

[**5.** **Belső visszaélés-bejelentési csatornák** 5](#_Toc141435805)

[**5.1. A belső-visszaélés bejelentési rendszer működtetetése** 5](#_Toc141435806)

[**5.2. Bejelentővédelmi felelős** 5](#_Toc141435807)

[**5.3. Bejelentés fogadása** 6](#_Toc141435808)

[**5.4. Visszaigazolás a bejelentés megtételéről** 6](#_Toc141435809)

[**6. A bejelentések értékelése** 7](#_Toc141435810)

[**7. A bejelentések kivizsgálása** 7](#_Toc141435811)

[**7.1. A bejelentések kivizsgálásának határideje** 7](#_Toc141435812)

[**7.2. Kapcsolattartás a bejelentővel** 8](#_Toc141435813)

[**7.3. Vizsgálati terv** 8](#_Toc141435814)

[**8. Intézkedések a bejelentés alapján** 8](#_Toc141435815)

[**8.1. Intézkedések rosszhiszemű bejelentések esetén** 9](#_Toc141435816)

[**9. Bejelentés vizsgálatának mellőzése** 9](#_Toc141435817)

[**10. Bejelentésben érintett személyek jogai** 9](#_Toc141435818)

[**11. Adatkezelés** 10](#_Toc141435819)

[**12. Nyilvántartás** 10](#_Toc141435820)

## **Társaság adatai**

|  |  |
| --- | --- |
| Név | VÁROSGONDOZÁSI Zrt. |
| Székhely | 3200 Gyöngyös, Kenyérgyár út 17.sz. |
| Cégjegyzékszám | 10-10-020013 |
| Adószám | 10571763-2-10 |
| Telefonszám | 37/311731 |
| email | vgrt@vgrt.hu |
|  |  |
|  |  |
|  |  |

## **Jelen Szabályzat célja**

A Társaság jelen Visszaélés-bejelentési rendszer eljárásrendje (a továbbiakban: Eljárásrend vagy Szabályzat) keretében határozza meg az Európai Parlament és a Tanács (EU) az uniós jog megsértését bejelentő személyek védelméről szóló 2019/1937 (2019. október 23.) irányelve, valamint a panaszokról, a közérdekű bejelentésekről, valamint a visszaélések bejelentésével összefüggő szabályokrólszóló 2023. évi XXV. törvény által meghatározott, az e Szabályzat szerinti, visszaéléseket bejelentő személyek hatékony védelmét biztosító, belső visszaélés-bejelentési rendszerének alapjait és a bejelentések fogadásának és kezelésének eljárásrendjét. A bejelentők védelmének célja a Társaság működése átláthatóságának, a szervezet elszámoltathatóságának növelése azáltal, hogy a jogsértéseket, a feltételezett jogsértéseket és az etikai szempontból aggályos tevékenységeket észlelő és bejelentő, szervezeten belüli vagy azon kívüli személyek bármely megtorlástól való védelmét biztosítja.

Jelen Szabályzatban kerül rögzítésre a Társaságnál elérhető és igénybe veendő belső visszaélés-bejelentési csatorna, amely a bejelentések hatékony kivizsgálására szolgál.

## **A Szabályzat személyi hatálya, a bejelentés megtételére jogosultak**

A jelen Szabályzat személyi hatálya kiterjed a Társaság valamennyi munkavállalójára, korábbi munkavállalójára, a Társasággal egyéb foglalkoztatásra irányuló jogviszonyban álló személyekre – ideértve a gyakornokokat és az önkéntes tevékenységet végző személyeket, valamint olyan személyekre, akik a Társasággal korábban ilyen jogviszonyban álltak, a Társasággal munkaviszonyt vagy egyéb foglalkoztatásra irányuló jogviszonyt létesíteni kívánó olyan személyekre, akik esetében e jogviszony létesítésére vonatkozó eljárás megkezdődött - ideértve az álláspályázók felvételi eljárását.

A jelen Szabályzat személyi hatálya kiterjed továbbá a Társasággal szerződéses kapcsolatban álló egyéni vállalkozóra, egyéni cég tagjára, továbbá a Társasággal szerződéses kapcsolat létesítésére vonatkozó eljárást megkezdett, szerződéses kapcsolatban álló vagy szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személyre, aki a Társaság tevékenységével összefüggésben bármilyen jogellenes vagy jogellenesnek feltételezett cselekmény vagy mulasztás jut tudomására és ennek alapján bejelentést tesz az e célra szolgáló belső bejelentési csatornán.

## **Fogalmak**

**Bejelentés:** bármely jogellenes vagy jogellenesnek feltételezett cselekményre vagy mulasztásra, illetve egyéb visszaélésre vonatkozó információ. A Társaság egyebekben e Szabályzat szerint kezel minden olyan, a 2023. évi XXV. törvény értelmében nem panasznak vagy közérdekű bejelentésnek minősülő nyilatkozatot, amely szabálysértésnek, bűncselekménynek vagy egyéb típusú jogsértésnek minősülő, vagy a Társaság működésével kapcsolatban felmerülő etikailag aggályos magatartásra utal.

A bejelentővédelmi ügyvéd szempontjából minden olyan jelzés bejelentésnek tekintendő, amely olyan körülményre hívja fel a figyelmet, amelynek orvoslása vagy megszüntetése a Társaság jogi vagy jogszabályba nem ütköző érdekét, vagy a Társaság tevékenységével kapcsolatos jogszabálysértés, a közbiztonság, a közegészség vagy a környezet veszélyeztetésének megszüntetését szolgálja.

**Bejelentő:** a Szabályzat személyi hatálya alá tartozó olyan személy, akinek a bejelentés megtételéhez vagy a bejelentés tárgyát képező magatartás orvoslásához vagy megszüntetéséhez méltányolható jogos érdeke fűződik, vagy bejelentése visszaélés megelőzését, felderítését szolgálja.

* 1. **Bejelentésben érintett személy:** a Társaság azon munkavállalója, akinek a magatartása vagy mulasztása a bejelentésre okot adott, illetve aki a bejelentésben foglaltakról érdemi információval rendelkezhet, valamint a Társasággal szerződéses jogviszonyban álló magánszemély, vagy a Társasággal szerződéses jogviszonyban álló jogi személy képviseletében vagy érdekében eljáró azon személy, akinek a szerződéses tevékenységével kapcsolatos magatartása vagy mulasztása a bejelentésre okot adott, illetve aki a bejelentésben foglaltakról érdemi információval rendelkezhet (bejelentésben érintett külsős személy).
  2. **Bejelentővédelmi felelős:** a 2023. évi XXV. törvény alapján a foglalkoztatónál belső visszaélés-bejelentési rendszer működtetésének céljára kijelölt, pártatlan személy vagy szervezeti egység. E személy vagy szervezeti egység a Társaság vezető tisztségviselője, valamint a munkáltatói jogkörének gyakorlója, felettese által nem utasítható a visszaélés-bejelentési rendszerrel összefüggő tevékenységében. A Társaság működése szempontjából pártatlan az a személy vagy szervezeti egység, akitől vagy amelytől a Társaság szervezetével, tevékenységével kapcsolatos bejelentések elfogulatlan, objektív szempontok alapján történő kivizsgálása várható.

1. **Bejelentővédelmi ügyvéd:** a 2023. évi XXV. törvény alapján a Társasággal kötött megbízási szerződés alapján a Társaság tevékenységével összefüggő bejelentések fogadásával és - a Társaság erre irányuló utasítása alapján - kezelésével kapcsolatos egyes feladatokat (bejelentővédelmi ügyvédi tevékenységet) ellátó természetes személy, vagy jogi személy. Megbízási szerződés nem köthető olyan jogi személlyel, amellyel a bejelentővédelmi ügyvéd más megbízási jogviszonyban, munkaviszonyban, munkavégzési kötelezettséggel járó más jogviszonyban áll, vagy amellyel a megbízási szerződés megkötését megelőző öt évben ilyen jogviszonyban állt.
2. **Foglalkoztatásra irányuló jogviszony:** minden olyan jogviszony, amelyben a foglalkoztatott a foglalkoztató részére és annak irányítása alatt ellenérték fejében tevékenységet végez vagy önmaga foglalkoztatását végzi.
3. **Foglalkoztató:** aki természetes személyt foglalkoztatásra irányuló jogviszony keretében foglalkoztat, jelen Szabályzat értelmében a Társaság.
4. **Foglalkoztatott:** az a természetes személy, aki a foglalkoztató számára és annak irányítása alatt foglalkoztatásra irányuló jogviszony keretében, ellenérték fejében tevékenységet végez, vagy önmaga foglalkoztatását végzi.

**Megtorlás elleni védelem:** bármely arra vonatkozó garanciális intézkedés, hogy a bejelentőt számára hátrányos intézkedés ne érhesse, amelyre a bejelentése miatt kerül sor, valamint olyan intézkedések, melyek megakadályozzák, hogy a bejelentőt megfélemlíthessék, rávehessék állításai visszavonására és tanúskodás elkerülésére. A bejelentővel szemben alkalmazott hátrányos intézkedés akkor is jogszerűtlen, hogyha az egyébként jogszerű lenne, de arra a bejelentés megtétele miatt kerül sor.

**Visszaélés-bejelentési rendszer:** a nyilvános panasztételi és közérdekű bejelentési rendszertől, valamint azoktól a csatornáktól elkülönülő szervezeten belüli, jogsértések vagy etikailag kifogásolható magatartásokkal kapcsolatos bejelentések megtételére szolgáló csatorna, melyet a Társaság a bejelentővel folytatott belső, bizalmas kommunikációra használ a működése során.

## **Belső visszaélés-bejelentési csatornák**

### **5.1. A belső-visszaélés bejelentési rendszer működtetetése**

A belső visszaélés-bejelentési rendszert a foglalkoztatónál egy erre a célra kijelölt, pártatlan személy vagy szervezeti egység működtetheti. A belső visszaélés-bejelentési rendszer működtetésével szerződés keretében bejelentővédelmi ügyvéd vagy más külső szervezet is megbízható. Külső szervezet megbízása esetén a külső szervezetre a bejelentővédelmi ügyvédre irányadó összeférhetetlenségi szabályokat, valamint pártatlansági szabályokat kell alkalmazni.

### **5.2. Bejelentővédelmi felelős**

A Társaság esetében a belső visszaélés-bejelentési rendszer működtetője a Társaság által kijelölt bejelentővédelmi felelős (a továbbiakban: a belső visszaélés-bejelentési rendszer működtetője).

A bejelentővédelmi felelős közreműködik a jogsértésekre, etikailag aggályos magatartásokra vonatkozó bejelentések fogadásában, értékelésében és hatékony kivizsgálásában, a bejelentések tartalma alapján szükség esetén vizsgálati terv és összefoglaló jelentés elkészítésében, valamint a bejelentés tartalma alapján szükségessé váló intézkedések megtételében. A bejelentések fogadását és kivizsgálását mint a belső visszaélés-bejelentési rendszerrel összefüggő kötelező feladatokat a Társaság bejelentővédelmi felelőse látja el.

A Társaság bejelentővédelmi felelősének neve és elérhetősége:

Név: Mándiné Kis Mónika

Cím/iroda: 3200 Gyöngyös, Kenyérgyár út 17. Munkaügyi iroda

E-mail: [bejelentes@vgrt.hu](mailto:bejelentes@vgrt.hu)

Telefonszám: 0670/9333160

### **5.3. Bejelentés fogadása**

A bejelentő a bejelentést írásban vagy szóban teheti meg. A szóbeli bejelentést telefonon vagy más hangüzenetküldő rendszer útján, vagy személyesen lehet megtenni a belső visszaélés-bejelentési rendszer működtető 5.2. pontban feltüntetett elérhetőségein.

Ha a belső visszaélés-bejelentési rendszer keretében a bejelentő hozzájárulását igénylő, rögzített telefonvonalat vagy egyéb rögzített hangüzenetküldő rendszert használnak, a belső visszaélés-bejelentési rendszer működtetője a szóbeli bejelentést a személyes adatok védelmére vonatkozó előírások szerint megtett tájékoztatást követően tartós és visszakereshető formában rögzíti, vagy írásba foglalja és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja.

Ha a belső visszaélés-bejelentési rendszer keretében nem használnak rögzítésre alkalmas rendszereket, a belső visszaélés-bejelentési rendszer működtetője a szóbeli bejelentést írásba foglalja és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja. A belső visszaélés-bejelentési rendszer működtetője a szóbeli bejelentés írásba foglalása során teljes és pontos jegyzőkönyvet köteles készíteni.

Ha a bejelentő személyesen teszi meg a bejelentését, a belső visszaélés-bejelentési rendszer működtetője a szóbeli bejelentést a személyes adatok védelmére vonatkozó előírások szerint megtett tájékoztatást követően tartós és visszakereshető formában rögzíti, vagy írásba foglalja és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja.

A bejelentő figyelmét fel kell hívni a rosszhiszemű bejelentés következményeire (8.1. pont), a bejelentés kivizsgálására irányadó e Szabályzat szerinti eljárási szabályokra és arra, hogy személyazonosságát – ha az annak megállapításához szükséges adatokat megadja – a vizsgálat valamennyi szakaszában bizalmasan kezelik.

A visszaélés-bejelentési rendszer működtetője a bejelentő kérésére eligazítást nyújt a bejelentőnek a bejelentés megtételével kapcsolatban.

A bejelentővédelmi felelős a bejelentőt a bejelentés tartalmában nem befolyásolhatja oly módon, hogy a bejelentő által megtenni kívánt bejelentés egy, a bejelentés alapjául szolgáló tényállást, magatartást, illetve ezek minősítését megváltoztatja.

### **5.4. Visszaigazolás a bejelentés megtételéről**

A belső visszaélés-bejelentési rendszer működtetője a belső visszaélés-bejelentési rendszerben tett írásbeli bejelentés kézhezvételétől számított hét napon belül a bejelentés megtételéről visszaigazolást küld a bejelentő számára. A visszaigazolás keretében a bejelentő részére általános tájékoztatást kell nyújtani az e törvény szerinti eljárási és adatkezelési szabályokról.

A Társaság vonatkozó adatkezelési tájékoztatójának elérhetősége: vgrt@vgrt.hu.

## **6. A bejelentések értékelése**

A belső visszaélés-bejelentési rendszer működtetője a bejelentés befogadását követően rögzíti a bejelentés lényegi tartalmát, főbb adatait, a bejelentés érdemi értékeléséhez szükséges lépéseket, ezentúl a bejelentés vizsgálatára vonatkozó feltételek fennállását, így különösen azt, hogy a bejelentést arra jogosult személy tette-e meg és a bejelentés megtételére jogszerűen került-e sor. A bejelentés előzetes értékelését a belső visszaélés-bejelentési rendszer üzemeltetője írásban rögzíti.

A bejelentés megtétele akkor jogszerű, hogyha:

* a bejelentő a bejelentését a jelen Szabályzat szerinti visszaélés-bejelentési rendszerek valamelyikén, az e Szabályzatban meghatározott szabályok szerint tette meg,
* a bejelentő a bejelentéssel érintett körülményekre vonatkozó, bejelentett információt a munkavégzéssel kapcsolatos tevékenységével összefüggésben – ideértve a jogviszony létesítésével kapcsolatos eljárást is – szerezte, és
* a bejelentő alapos okkal vélelmezte, hogy a bejelentéssel érintett körülményekre vonatkozó, bejelentett információ a bejelentés időpontjában valós volt.

A bejelentés megtételének jogszerűségét a belső visszaélés-bejelentési rendszer működtetője a bejelentés tartalmának, a bejelentéshez csatolt mellékletek, bizonyítékok vizsgálata alapján állapítja meg. Amennyiben az előzetes értékelés során a bejelentés megtételének jogszerűsége kétséget kizáróan nem állapítható meg, a belső visszaélés-bejelentési rendszer üzemeltetője az erre vonatkozó információk szolgáltatására hívja fel a bejelentőt. Amennyiben a bejelentés megtételének jogszerűtlenségére csak a vizsgálat során derül fény, a belső-visszaélés bejelentési rendszer üzemeltetője a rosszhiszemű bejelentésekre irányadó szabályok szerint jár el a bejelentő rosszhiszeműségéről való tudomásszerzést követően.

A jogszerűtlenül megtett bejelentést szintén értékelni és vizsgálni kell, azonban ebben az esetben a bejelentőt nem illeti meg a 2023. évi XXV. törvényben meghatározott védelem (7.1. pont).

## **7. A bejelentések kivizsgálása**

### **7.1. A bejelentések kivizsgálásának határideje**

A belső visszaélés-bejelentési rendszer működtetője a bejelentésben foglaltakat a körülmények által lehetővé tett legrövidebb időn belül, de legfeljebb a bejelentés beérkezésétől számított harminc napon belül kivizsgálja. E határidőt különösen indokolt esetben, a bejelentő egyidejű tájékoztatása mellett lehet meghosszabbítani. A bejelentőt ebben az esetben a kivizsgálás várható időpontjáról és a kivizsgálás meghosszabbítása indokairól kell tájékoztatni.

A bejelentés kivizsgálásának és a bejelentő tájékoztatásának határideje a meghosszabbítás esetén sem haladhatja meg a három hónapot.

### **7.2. Kapcsolattartás a bejelentővel**

A bejelentés kivizsgálása során a belső visszaélés-bejelentési rendszer működtetője kapcsolatot tart a bejelentővel, ennek keretében a bejelentés kiegészítésére, pontosítására, a tényállás tisztázására, valamint további információk rendelkezésre bocsátására, az érdemi vizsgálat során a bejelentésben foglaltak alátámasztására szolgáló bizonyítási eszközök rendelkezésre bocsátására hívhatja fel a bejelentőt. Amennyiben a bejelentő a szükséges tájékoztatást, felvilágosítást megtagadja, a belső visszaélés-bejelentési rendszer működtetője a bejelentést hiányos tartalma alapján intézi el.

A belső-visszaélés bejelentési rendszer működtetője a bejelentést a Társaság vezetőjének továbbítja, de a bejelentő azonosítását lehetővé tevő adatok tekintetében titoktartásra köteles, ezért a bejelentésnek a bejelentő azonosítását lehetővé tevő adatot nem tartalmazó kivonatát küldi meg a Társaság vezetőjének, kivéve, ha titoktartási kötelezettsége alól a bejelentő előzetesen, írásban felmentést adott.

### **7.3. Vizsgálati terv**

A belső visszaélés-bejelentési rendszer működtetője a bejelentés tartalma alapján vizsgálati tervet készít, amely tartalmazza:

* a vizsgálati cselekmények, intézkedések meghatározását, azok végrehajtásának módját
* az egyes vizsgálati cselekmények végrehajtásának sorrendjét, időpontját,
* a vizsgálati cselekményekben résztvevő személyeket és a végrehajtásukért felelős személyek megnevezését,
* a vizsgálati cselekmények végrehajtásához szükséges feltételek meghatározását.

A vizsgálati tervben meghatározott vizsgálati cselekmények lehetnek különösen:

* a bejelentő, a bejelentésben érintett személy személyes meghallgatása,
* a bejelentésben érintett külsős személy meghallgatása,
* a bejelentésben foglaltak érdemi vizsgálatához szükséges dokumentumok és információk bekérésére, így a tényállás tisztázásához és esetleges bizonyításhoz szükséges dokumentumok megismerése,
* a bejelentésben foglalt információk helytállóságáról való meggyőződés érdekében helyszín, például munkaállomás megtekintése.

A bejelentésben érintett személy vagy külsős személy meghallgatásáról és helyszín megtekintéséről a vizsgálatot végző személy jegyzőkönyvet vesz fel.

## **8. Intézkedések a bejelentés alapján**

A bejelentés kivizsgálása során értékelni kell a bejelentésben foglalt körülmények helytállóságát, és meg kell hozni azokat az intézkedéseket, amelyek alkalmasak a bejelentésben foglalt jogsértések, visszaélések, egyéb körülmények orvoslására. A belső visszaélés-bejelentési rendszer működtetője ezeket az intézkedéseket intézkedési tervben rögzíti.

Hogyha a bejelentés kivizsgálása során megállapítást nyer, hogy a bejelentés megalapozott, úgy haladéktalanul intézkedni kell a jogszerű, illetve a közérdeknek megfelelő állapot helyreállításáról vagy a szükséges intézkedések megtételéről, a feltárt hibák okainak megszüntetéséről, az okozott sérelem orvoslásáról, indokolt esetben az illetékes hatóságok előtt történő felelősségre vonás kezdeményezéséről. Hogyha a bejelentés alapján büntetőeljárás kezdeményezése indokolt, akkor intézkedni kell a feljelentés megtételéről.

A belső visszaélés-bejelentési rendszer működtetője a bejelentés kivizsgálásáról vagy annak mellőzéséről és a mellőzés indokáról, a bejelentés kivizsgálásának az eredményéről, a megtett vagy tervezett intézkedésekről a bejelentőt írásban tájékoztatja.

A belső visszaélés-bejelentési rendszer működtetője a bejelentés alapján szükséges intézkedések eredményét összefoglaló jelentésben rögzíti.

### **8.1. Intézkedések rosszhiszemű bejelentések esetén**

Hogyha nyilvánvalóvá vált, hogy a bejelentő rosszhiszeműen, valótlan adatot vagy információt közölt és ezzel bűncselekmény vagy szabálysértés elkövetésére utaló körülmény merül fel, személyes adatait az eljárás lefolytatására jogosult szerv vagy személy részére át kell adni.

Hogyha alappal valószínűsíthető, hogy a bejelentő másnak jogellenes kárt vagy egyéb jogsérelmet okozott, személyes adatait az eljárás kezdeményezésére, illetve lefolytatására jogosult szervnek vagy személynek kérelmére át kell adni.

## **9. Bejelentés vizsgálatának mellőzése**

A bejelentés kivizsgálása mellőzhető, hogyha

* a bejelentést azonosíthatatlan bejelentő tette meg,
* a bejelentést nem az erre jogosult személy tette meg,
* a bejelentés ugyanazon bejelentő által tett ismételt, a korábbi bejelentéssel azonos tartalmú bejelentés, illetve
* a közérdek vagy a nyomós magánérdek sérelme a bejelentésben érintett természetes személy, illetve jogi személy (a továbbiakban együtt: bejelentésben érintett személy) jogainak a bejelentés kivizsgálásából eredő korlátozásával nem állna arányban.

A bejelentés elutasítása esetén a visszaélés-bejelentési rendszer működtetője haladéktalanul tájékoztatja a bejelentőt, hogy bejelentésével – annak jellege szerint – mely szervhez, hatósághoz fordulhat.

## **10. Bejelentésben érintett személyek jogai**

A bejelentésben érintett személyt a vizsgálat megkezdésekor részletesen tájékoztatni kell a bejelentésről, a személyes adatai védelmével kapcsolatban őt megillető jogairól, valamint az adatai kezelésére vonatkozó szabályokról. A tisztességes eljárás követelményének megfelelően biztosítani kell, hogy a bejelentésben érintett személy a bejelentéssel kapcsolatos álláspontját jogi képviselője útján is kifejtse, és azt bizonyítékokkal támassza alá. A bejelentésben érintett személy tájékoztatására kivételesen, indokolt esetben később is sor kerülhet, ha az azonnali tájékoztatás meghiúsítaná a bejelentés kivizsgálását.

## **11. Adatkezelés**

A belső visszaélés-bejelentési rendszer keretei között a bejelentőnek, annak a személynek, akinek a magatartása vagy mulasztása a bejelentésre okot adott, és annak a személynek, aki a bejelentésben foglaltakról érdemi információval rendelkezhet, a bejelentés kivizsgálásához elengedhetetlenül szükséges személyes adatai kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kezelhetők, és a bejelentés kivizsgálásában közreműködő külső szervezet részére továbbíthatóak.

A belső visszaélés-bejelentési rendszert úgy kell kialakítani, hogy a személyazonosságát felfedő bejelentő, valamint a bejelentésben érintett személy személyes adatait az erre jogosultakon kívül más ne ismerhesse meg. A bejelentést kivizsgáló személyek a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a bejelentés tartalmára és a bejelentésben érintett személyre vonatkozó információkat – a bejelentésben érintett személy tájékoztatásán túl – a foglalkoztató más szervezeti egységével vagy munkatársával a vizsgálat lefolytatásához feltétlenül szükséges mértékben oszthatják meg.

Ha a bejelentés természetes személyre vonatkozik, az e természetes személyt megillető, a személyes adatok védelmére vonatkozó előírások szerinti, a tájékoztatáshoz és hozzáféréshez való joga gyakorlása során a bejelentő személyes adatai nem tehetők megismerhetővé a tájékoztatást kérő személy számára.

## **12. Nyilvántartás**

* 1. A belső visszaélés-bejelentési rendszer működtetője nyilvántartást vezet a beérkező bejelentésekről, amelyben rögzíti:
* a bejelentés beérkezésének idejét és módját,
* a bejelentés azonosítószámát,
* a bejelentés tartalmának rövid összefoglalását,
* a bejelentés mellőzésének tényét, ennek indokát,
* a bejelentés alapján indult vizsgálat lefolytatásának tényét,
* a vizsgálat eredményeként készült összefoglaló jelentés főbb megállapításait.

Jelen Szabályzat 2023. december 17-én lép hatályba.